**POZIV ZA**

**Stručnjaka/saradnika za izradu infografike baze podataka/ statističkog portala o licima sa specifičnim znanjima i vještinama iz oblasti suzbijanja trgovine ljudima**

**u okviru projekta:**

**„Pristup prevenciji trgovine ljudima u Bosni i Hercegovini fokusiran na žrtvu; poboljšanje identifikacije, zaštite i pristupa pravdi – VICAPT“**

Poštovani,

pozivamo vas da podnesete ponudu za izradu infografike baze podataka/ statističkog portala o licima sa specifičnim znanjima i vještinama iz oblasti suzbijanja trgovine ljudima u sklopu projekta „Pristup prevenciji trgovine ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi – VICAPT“.

Opis projekta, kao i aktivnosti te odgovornosti angažovanog stručnjaka predstavljeni su u dokumentu u prilogu (opis usluge) koji čini sastavni dio ovog poziva.

Prijava na poziv treba sadržavati ponudu za pružanje usluge i tri reference o predhodnom angažmanu.

Prijave dostavite na e-mail sarajevo@mfs-emmaus.ba, najkasnije do 04.05. 2021. godine, sa naznakom prijava na javni poziv – VICAPT- C.4. – Infografika za statistički portal

**OPIS USLUGE**

**Stručnjaka/saradnika za izradu infografike baze podataka/ statističkog portala o licima sa specifičnim znanjima i vještinama iz oblasti suzbijanja trgovine ljudima**

**u okviru projekta:**

**„Pristup prevenciji trgovine ljudima u Bosni i Hercegovini fokusiran na žrtvu; poboljšanje identifikacije, zaštite i pristupa pravdi – VICAPT“**

OSNOVNE INFORMACIJE

## Projekat

Projekat „Pristup prevenciji trgovine ljudima u Bosni i Hercegovini fokusiran na žrtvu; unaprijeđenje identifikacije, zaštite i pristupa pravdi – VICAPT“ je podržao USAID.

## Geografsko područje projekta

Bosna i Hercegovina.

## Naručilac usluga

Međunarodni forum folidarnosti MFS- EMMAUS.

## Općenito o projektu

Program ima za cilj sprječavanje trgovine ljudima u BiH i širem regionu jačanjem kapaciteta vlade BiH i relevantnih profesionalaca, kao i organizacija civilnog društva, te povećanjem njihove ekspertize o pristupu borbi protiv trgovine ljudima u BiH usmjerenom na žrtvu. Osnovni cilj projekta je osiguranje efikasnije identifikacije, tretmana i pomoći žrtvama trgovine ljudima kroz izradu standarda za kvalitetnu pomoć žrtvama, te unaprjeđenje kapaciteta pojedinačnih aktera za identifikaciju i pomoć žrtvama u sklopu državnog referalnog/ mehanizma za upućivanje BiH.

## Ciljne grupe projekta

### Primarne ciljne grupe/korisnici:

potencijalne i identfikovane žrtve trgovine ljudima,djeca i mladi u riziku od trgovine ljudima, uključujući maloljetnike bez pratnje i druge migrante pod rizikom a koji trenutno borave u BiH, druge ranjive osobe, marginalizirane i ugrožene grupe u BiH, predstavnici organizacija civilnog društva uključeni u aktivnosti sprečavanja trgovine ljudima i pomoći žrtvama, kao i pomoći drugim ranjivim grupam, posebno djeci u riziku, mladi/studenti univerziteta u BiH - Fakultet za kriminalistiku, kriminologiju i sigurnosne studije i Pravni fakultet, socijalni radnici,pravnici i pravni zastupnici iz organizacija civilnog društva, centara za besplatnu pravnu pomoć i nadležnih institucija u BiH odgovornih za akcije protiv trgovine ljudima,sudski psiholozi i forenzički stručnjaci, posebno dječji psiholozi.

### Sekundarne ciljne grupe/korisnici:

relevantne institucije/profesionalci i druge nevladine organizacije uključene u srodne aktivnosti suzbijanja rodno zasnovanog nasilja koji rade s marginaliziranim i ugroženim pojedincima u BiH,

opća populacija u BiH.

## Cilj, svrha i očekivani rezultati projekta

### Opći cilj projekta

Sprječavanje trgovine ljudima u BiH i širem regionu, te unaprjeđenje kapaciteta relevantnih profesionalaca na identifikaciji žrtava trgovine ljudima, kao i pružanja kvalitetne pomoći.

### Svrha projekta

Projekat je usmjeren na:

* unapređenje kapaciteta organizacija civilnog društva koje pružaju pomoć žrtvama trgovine ljudima i drugim ranjivim grupama,
* jačanje položaja žrtava kroz unapređenje pristupa pravnoj pomoći kroz angažman specijaliziranih pravnika/pružatelja pravne pomoći i službi za podršku žrtvama,
* jačanje uloge i kapaciteta relevantnih profesionalaca uključenih u identifikaciju i pomoć žrtvama (uključujući podršku u reintegraciji), sa fokusom na djecu, marginaliziranu romsku populaciju kao i maloljetnike bez pratnje - potencijalne žrtve trgovine ljudima u trenutnim migracijskim tokovima.

### Očekivani rezultat projekta

Smanjenje trgovine ljudima u BiH i širem regionu, unaprjeđenje identifikacije žrtava trgovine ljudima, pružanja kvalitetne pomoći, jačanje kapaciteta predstavnika institucija BiH i profesionalaca, organizacija civilnog društva te unaprjeđenje njihove ekspertize u pristupu borbi protiv trgovine ljudima u BiH.

DJELOKRUG RADA U SKLOPU UGOVORA

## Opis posla i angažmana

Stručnjak/saradnik se angažuje za izradu infografike baze podataka/ statističkog portala o licima sa specifičnim znanjima i vještinama iz oblasti suzbijanja trgovine ljudima. Sukladno navedenom saradnik će:

* dostaviti ponudu sa specifikacijom troškova;
* u saradnji sa timom MFS-EMMAUS pregledati statistički portal radi upoznavanja sa sadržajem, izvještajima i podacima koje je moguće dobiti iz statističkog portala;
* uz mogućnost prethodne konsultacije, stručnjak će timu MFS-EMMAUS-a predložiti ideju infografike /grafičkog prikaza statističkog portala;
* izraditi prijedlog prikaza sadržaja tematskih cjelina statističkog portala i načina grafičkog prezentovanja istih i podnijeti timu MFS-EMMAUS-a na uvid i odobrenje;
* pripremiti ifografiku odabranih sadržaja /tematskih cjelina statističkog portala i podnijeti timu MFS-EMMAUS-a na uvid i odobrenje;
* po potrebi vršiti korekcije a prema uputstvu tima MFS-EMMAUS-a;
* dostaviti finalnu verziju infografike do 25.05.2021. godine;
* saradnik/dizajner će tokom izrade infografike blisko sarađivati sa kontakt osobom MFS-EMMAUS tima; te se konsultovati o svim eventualnim dilemama.

Sukladno navedenom MFS - EMMAUS će saradniku osigurati potrebnu savjetodavnu podršku kako bi se izvršio zadatak u predviđenom roku, što podrazumijeva sljedeće:

* omogućiti pristup relevantnim podacima potrebnim za izvršenje dužnosti u okviru pripreme i izrade infografike,
* blagovremeno dati mišljenje i prijedlog o izmjenama i dopunama.

## Svrha ugovora

Svrha ovog ugovora je realizacija angažmana stručnjaka/saradnika a za svrhu provedbe aktivnosti navedenih pod stavkom 2.1.

## Očekivani rezultati

Infografika na temelju podataka iz statističkog portala o licima sa specifičnim znanjima i vještinama iz oblasti suzbijanja trgovine ljudima daje jasniji prikaz o kapacitiranosti državnog referalnog mehanizma (DRM) za žrtve trgovine ljudim u BiH.

LOGISTIKA I ROKOVI ANGAŽMANA

## Odgovorno tijelo

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## Datum početka i trajanja angažmana

Angažman stručnjaka teče od datuma potpisivanja ugovora do 30.maja 2021. godine.

## Ostali uslovi ugovora

*Intelektualno vlasništvo*

Svi proizvodi koji nastanu u okviru ove aktivnosti (dokumentarna, digitalna, cyber, projektna video/audio dokumentacija itd.) pripadaju MFS EMMAUS-u, koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

Eventualni troškovi, kao što su npr. troškovi putovanja, smještaja, komunikacije, dnevnice i sl. se smatraju dijelom ovog ugovora i uključeni su u ukupnu naknadu saradnikaa. MFS-EMMAUS neće snositi troškove nabavke opreme potrebne za realizaciju aktivnosti navedene u ugovoru, niti obezbjediti uredski smještaj za ugovorom angažiranu osobu.

ZAHTJEVI ZA REALIZACIJU USLUGA/POSLOVA DEFINIRANIH OVIM UGOVOROM

## Kvalifikacije i vještine

* Poznavanje rada MFS-EMMAUS;
* vještine i iskustvo u prikupljanju podataka, analizi i dokumentovanju u odgovarajućem grafičkom obliku;
* iskustvo u oblasti razvoja i izrade infografika;
* državljanstvo Bosne i Hercegovine.

REZULTAT

## Obaveze po rezultatima

1. Izvršilac se obavezuje da će do 25.05.2021. godine izvršiti ugovorene obaveze a po slijedećoj dinamici:
* uz mogućnost prethodne konsultacije, stručnjak će timu MFS-EMMAUS-a predložiti ideju infografike statističkog portala
* izraditi prijedlog prikaza sadržaja tematskih cjelina statističkog portala i načina grafičkog prezentovanja istih i podnijeti timu MFS-EMMAUS-a na uvid i odobrenje
* pripremiti ifografiku odabranih sadržaja /tematskih cjelina statističkog portala i podnijeti timu MFS-EMMAUS-a na uvid i odobrenje
* po potrebi vršiti korekcije a prema uputstvu tima MFS-EMMAUS-a.
* dostaviti finalnu verziju infografike do 25.05.2021. godine;
1. Naknada/plaćanje
* Svi troškovi izrade infografike trebaju biti sadržani i detaljno navedeni u okviru pojedinačne ponude.
* Plaćanje se obavlja po odobrenju finalne verzije od strane MFS-EMMAUS tima.
* Naručilac zadržava pravo da obračuna ponuđaču zatezne kamate, ukoliko se dogovoreni posao ne izvrši u dogovorenom vremenskom roku.

POSEBNI ZAHTJEVI

Rad na projektu “ Pristup prevenciji trgovine ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi” je specifičan obzirom na povjerljive informacije koje se obrađuju. Uz potpisani Ugovor, izvršilac je obavezan potpisati da će poštivati slijedeće procedure: etički kodeks, politika zaštite djeteta, izjava o povjerljivosti podataka.

**APLIKACIJSKI FORMULAR/FORMULAR ZA PRIJAVU**

1. **OPĆI PODACI KANDIDATA**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **E-mail** |  |

1. **FINANSIJSKA PONUDA**

**Za kandidata:** molimo da popunite prateću tabelu:

|  |  |
| --- | --- |
| **Ukupna neto vrijednost ponude na osnovu opisa usluge** |  |

1. **REFERENCE APLIKANTA**

|  |  |  |  |
| --- | --- | --- | --- |
| **Br.** | **Publikacija** | **Organizacija**  | **Kratak opis**  |
|  |  |  |  |
|  |  |  |  |
|  |  |  |  |

* dodajte kolone ukoliko je potrebno
1. **IZJAVA**

Ja, dolje potpisani kandidat izjavljujem da sam upoznat sa obavezama kandidata/ponuđača u slučaju dodjele ovog ugovora.

|  |  |
| --- | --- |
| **Ime**  |  |
| **Potpis**  |  |
| **Datum** |  |